Здравейте. Във вашият сайт попаднах на статия за правата на българския пациент. По специално говоря за лекарските грешки. Ето и моя случай. От 2016 година страдам от “незнайно” заболяване. От тогава до сега ми бяха поставени над 15 диагнози съответно и назначени терапии към тези диагнози. Като резултат от леченията състоянието ми се влоши до степен че в момента прекарвам между 15 и 20 часа на легло. В същото време освен от най различни лекари потърсих помощ от следните институции: Министерство на здравеопазването, агенция медицински одит, НЗОК, РЗОК, РЗИ, Омбудсман, министерски съвет и прокуратура. Нито една от тези институции не направи абсолютно нищо съществено. Та въпроса ми към вас е следния. Тези права на пациента за които вие пишете, чували ли сте някой да ги спазва или пък някой да следи за тяхното спазване?




Въпрос за правата на пациента
=============================

 

Здравейте,


Ако смятате, че Вашите права като пациент са нарушени и никоя от посочените от Вас институции не е съдействала за казуса Ви, то можете да се обърнете и към пациентска организация. Пациентските организации са обединения на граждани. Те са юридически лица с нестопанска цел в обществена полза и целта им е да защитават правата на пациентите.  

Най- голямото съществуващо пациентско обединение е Националната пациентска организация – от над 20 пациентски организации. Можете да се свържете с организацията на гореща телефонна линия за връзка с пациенти. Те могат да Ви съдействат с подаването на нова жалба, като този път тя ще бъде подадена чрез самата организация. 


Ако отново не се стигне до изход, който да Ви удовлетворява, съветвам да се обърнете към специалист, който би могъл да разгледа детайлно казуса Ви и да Ви насочи към мерките, които могат да бъдат предприети. Такъв можете да откриете на kantorata.net.


Желая Ви успех!




Благодаря за бързата реакция. Аз се свързах с неправителствени организации, с които се опитваме да намерим решение. За съжаление до момента няма такова. Помощта, която получавам от всички институции се свежда до това да се пусне жалба до министерството на здравеопазването. След като молбата отиде до това министерство всичко приключва. Това министерство отказва да се ангажира със адекватни действия, които да доведат до положителен резултат. По моя проблем освен мен самия, жалби за преразглеждане пусна и Омбудсмана на Република България, както и Министерски съвет от където пуснаха и заповед. Самото здравно министерство отказва да предприеме конкретни действия.  

За голямо съжаление констатирам че реалността в България е такава че българина, като пациент няма никакви права и в същото време няма нито институция, нито желание за създаване на такава, която  

да следи за тези права.  

Съжалявам че съм малко рязък, вината не е ваша. Просто съм отвратен от здравната ни система и хората в нея.


